રાજ્યભરમાં દારૂ જુગારના કેસો કરવા અંગેની ડીજીપી શિવાનંદ ઝાની સૂચનાથી રાજકોટ શહેર પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી રવિમોહન સૈની, ડીસીપી મનોહરસિંહ જાડેજા, એસીપી ક્રાઇમ જયદીપસિંહ સરવૈયાના માર્ગદર્શન હેઠળ ડીસીબી પીઆઇ એચ એમ ગઢવી, પીએસઆઇ અતું સોનારા અને ટિમ પેટ્રોલીંગમાં હતી દરમિયાન સમીરભાઈ શેખ, અનિલભાઈ સોનારા અને હરદેવસિંહ રાણાને મળેલી બાતમી આધારે અજીતસિંહ પરમાર, નિશાંતભાઈ પરમાર, મહેશભાઈ મંઢ, નિલેશભાઈ ડામોર સહિતના સ્ટાફને સાથે રાખીને બામણબોર જીઆઈડીસીથી ડોહલીધુના ગામ જવાના રસ્તે બામણબોર પ્રાથમિક શાળા પાસે વોચ ગોઠવી બંધ બોડીનું એમ એચ ૦૪ કે એફ ૧૭૮૩ નંબરનું આઇસર પસાર થતા તેને અટકાવી તે ખોલીને જોતા અંદરથી દારૂનો મસમોટો જથ્થો મળી આવ્યો હતો આઇસરના ડ્રાયવરનું નામઠામ પૂછતાં રાજસ્થાનના જોધપુર જિલ્લાના સાલવાસ રોડ ઉપર આવેલ મહાદેવનાગર કોલોનીમાં રહેતો હરીશ ભુરારામ ચૌહાણ હોવાનું જણાવતા તેની ધરપકડ કરી હતી પોલીસે ગણતરી કરતા ૪૪૮ પેટી એટલે કે ૫૩૭૬ બોટલ દારૂ હોય જેની કિંમત ૨૧,૫૦,૪૦૦ રૂપિયા તેમજ ૧૫ લાખનું આઇશર અને ૫૦૦૦નો ફોન મળી કુલ ૩૬,૫૫,૪૦૦ રૂપિયાનો મુદામાલ કબ્જે કરી વધુ તપાસ અર્થે આરોપીના રિમાન્ડ મેળવવા તજવીજ હાથ ધરી છે.